**Prijedlog obrasca za pripremu nastave koja implementira razvoj ključnih kompetencija**

**Škola:OŠ „Kekec“**

**Ime/na i prezime/na nastavnika: Biljana Tubić, Mujo Dacić, Radmila Petrović, Sanela Gagović, Nataša Pomoriški-Kastratović, Maja Trtović, Marina Pekić, Sonja Lekić**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **INTEGRISANA NASTAVA**  CSBH jezik i književnost (IV razred), Nataša Pomiriški-Kastratović  Likovna kultura (I razred), Maja Trtović  Matematika (V razred), Sonja Lekić  Fizika (VII-IX razred), Mujo Dacić  Hemija (VII-IX razred), Mujo Dacić  Poznavanje društva (V razred), Biljana Tubić  Priroda (IV razred), Sanela Gagović i (V razred), Radmila Petrović  Engleski jezik (VII razred), Marina Pekić |
| **2. Tema**(za projekt/integrisanu nastavu/aktivnost) /  **Obrazovno/ vaspitni ishod** (za predmet)**:** | **NAŠE MORE**  **-upoznavanje i očuvanje ekosistema** |
| **3. Ishodi učenja**  (iz službenog programa za određeni predmet) | **CSBH jezik i književnost, (IV razred)**   * pisanje teksta na zadanu temu   **Likovna kultura (I razred),**   * upoređuje svoja zapažanja misli i osjećanja sa zapažanjima ostalih učenika   **Matematika (V razred),**  - analizira, pretpostavlja i diskutuje postavku i tok rješenja prostih, praktičnih zadataka i problema  **Fizika (VII-IX razred),**   * navede da su molekuli tijela u stalnom haotičnom kretanju   **Hemija (VII-IX razred),**  - navodi primjere upotrebe nemetala (sumpor, halogeni elementi) i njihovih jedinjenja u svakodnevnom životu  **Poznavanje društva, (V razred)**   * nabrajaju najvažnije karakteristike crnogorskih gradova (prirodne i društvene)   **Priroda ( IV i V razred),**   * navedu neke zajedničke osobine živih bića, razvrstavaju živa bića u osnovne grupe - živi svijet * objasne osobine morske vode važne za život živih bića * objasne pojave talasanja na vodenoj površini   **Engleski jezik (VII razred)**  - pronađu tražene podatke iz ponuđenog teksta |
| **4. Ključne kompetencije**  (aktivnosti učenika i oznaka ishodaučenja KK čijem se postizanju doprinosi kod učenika) | **1. Kompetencija pismenosti**  -pri izradi neumjetničkog teksta na zadane teme (1.1.1)  -pri izradi analize i pisanog izvještaja o sprovedenim istaživanjima (1.1.9.)  -identifikuje i tumači pojmove, osjećaje činjenice, mišljenja i stavove u usmenom I pismenom obliku (2.1.4.)  **2. Kompetencija višejezičnosti**  -koristi vokabular, gramatičke norme, osnovne vrste verbalne interakcije i registre prvog stranog jezika (po pravilu engleskog) (2.2.1)  **3. Matematička kompetencija i kompotencija u nauci, tehnologiji i inženjerstvu**  -pri analizi rezultata naučnog i društvenog istraživanja (1.3.7.) te upoređivanju i prikazivanju podataka tabelarno i grafički (1.3.8.) koristeći po potrebi digitalne alate (1.3.7.)  - Usvaja naučnu istinu izvodeći dokaze prirodnih zakona (2.3.13.)  **4. Digitalna kompetencija**  -istražuje digitalne izvore i pronalazi relevantne informacije (1.4.3.)  -kreira i uređuje jednostavan digitalni sadržaj koristeći različite digitalne alate (1.4.6.)  -koristi različite vidove digitalne komunikacije, uključivo socijalne mreže, u svrhu postizanja ličnih I društvenih ciljeva (2.4.5.)  **5. Lična, socijalna i kompetencija učiti kako učiti**  -prepoznaje svoje sposobnosti i interesovanja i koristi ih za učenje, lični rast i razvoj uz podršku (1.5.7.)  -poštuje pravila dogovorenog ponašanja u razredu te prihvata odgovornost za posledice svog ponašanja (1.5.7.)  **6. Građanska kompetencija**  -prepoznaje značaj prirodnih resursa i zaštite životne sredine o očuvanju kvaliteta života (1.6.5.)  -ističe važnost odgovornog odnosa prema životnoj sredini (1.6.16.)  **7.Preduzetnička kompetencija**  -pokazuje posvećenost, upornost, te inicijativu za rješavanje problema koji utiču na zajednicu tokom sprovođenja istraživanja (1.7.11.)  -sarađuje sa drugima kako bi se ideje pretočile u aktivnost (1.7.7.)  **8. Kompetencija kulturološke svijesti i izražavanja**  -izrađuje kreativne mape uma (1.8.4.) |
| **5. Ciljna grupa** | **Učenici od I do IX razreda** |
| **6. Broj časova i vremenski period realizacije** | **Osam časova (dva nedjeljno po predavaču)** |
| **7. Scenario -** strategije učenja i njihov slijed, iskazan, kroz  **aktivnosti učenika** | **Fizika (1 čas)**  **VII razred –** U tri čaše naliti po malo vode i ukapiti u jednu čašu jednu kap mastila, u drugu tri kapi mastila i u treću pet kapi mastila, učenici će posmatrati i bilježiti svoja zapažanja i izvoditi zaključke.  Zatim će učenici intezivno pratiti temperaturu vode mora, tako što će mjeriti tri puta na dan temperaturu u juto, na podne i pred veče i vodit će evidenciju narednih 7 dana, te će uraditi tabelarni prikaz rezultata na hamer papiru i slikovito prikazati strujanje morske vode i izvest će zaključke njihovog zapažanja o kretanju molekula morske vode.  **Hemija (1 Čas)**  **VIII razred** „Sastav morske vode“  Učenici će opisati fizičke osobine morske vode, zatim istraživati hemijski sastav morske vode i bilježiti prisustvo hemijskih elemenata u procentima u morskoj vodi i tabelarno prikazati na hamer papiru i to će biti realizovano u okviru izložbe u holu šlole.  **Priroda (2časa)**  **V razred** „Osobine morske vode, talasi na moru“  Na času prave zidne novine korištenjem digitalnih izvora na temu More, prezentuju svoje bilješke, diskutuju predstavljeno i donose zaključke.  Od papira i čačkalice prave zastavicu. U širi čep od plute zabodu zastavicu i napravljeni „brodic“ spuste u činiji sa vodom. Lenjirom dodiruju površinu vode kako bi napravili talase. Bilježe svoja zapažanja.  **Poznavanje društva (2 časa)**  **V razred** „Primorski gradovi“  Istraživanje različitih izvora informacija (udžbenik, internet, naučni časopisi, promotivni materijali, enciklopedije) na temu Primorski gradovi. Učenici pretragom različitih izvora informacija donose zaključke i prikazuju ih kroz Mape uma na panoima.  Sprovode društveno istraživanje u obliku ankete: koji bi grad najprije željeli da posjete i zašto, koji posjećeni grad im je najljepši, kojim su manifestacijama prisustvovali u pojedinim gradovima i slično.  -podjela na grupe i izrada neumjetničkih tekstova o najvažnijim karakteristikama (prirodne i društvene) crnogorskih gradova na primorju  -prezentuju u grupama prirodne i društvene karakteristike primorskih gradova (tekstove uz prilog fotografija)  **Likovna kultura (2 časa)**  **I razred** „Šareni svijet mora“  Učenici slušaju pričanje priče „Prsten o morskom dnu“ i na osnovu toga izrađuju ilustracije morskog dna (crtanje, pravljenje od kolaž papira morske životinje, gužvanje papirnih maramica u obliku kamenčića)-korelacija CSBH i Engleski jezik. Organiziraju izložbu i predstavljanje svojih radova.  **Engleski jezik (2 čas)**  **VII razred „**Obale Jadranskog mora“  Učenici u grupama, u koje su prethodno podijeljeni:  -prikupljaju podatke o plažama sa primorja Crne Gore  ­-pišu sastav o prikupljenim podacima sa maternjeg na engleskom jeziku  -izvlače nepoznate riječi i usvajaju iste  -izrađuju brošuru o primorju Crne Gore  **Matematika (2 čas)**  **V razred** „Statistički prikaz dužina plaža u Crnoj Gori“  Učenici rješavaju zadatke o statističkom prikazu dužina plaža u Crnoj Gori, koje je unaprijed pripremio nastavnik i grafički prikazujudobijene rezultate.  **CSBH jezik i književnost (2 časa)**  **IV razred** „Priča o moru“  Učenici pišu samostalno sastavo moru, vodeći računa o kompozicionoj strukturi (uvod, razreda, zaključak) i u grupama prave elektronske knjige na osnovu urađenih sastava.  **Priroda (2 čas)**  **IV razred** „Živi svijet mora“  Učenici individualno istražuju biljni i životinjski svijet mora korišćenjem različitih izvora informacija, uključujući i prezentaciju koju je izradio i prezentovao nastavnik i donose zaključke o očuvanju i zaštiti morske sredine.  Grupno prave brošuru o biljci posedoniji (najstarija vrsta morske trave), dijele brošuru i prezentuju istu.  Integrisana aktivnost - prezentovanje rezultata svih časova i izrađenih radova na nenastavnom danu vezanom za Dan planete Zemlje. |
| **8. Nastavni materijali za podučavanje i učenje** | Anketa za učenike o posjećivanju gradova na primorju CG uz navođenje razloga  PPT prezentacija  Nastavni listići s uputama za zadatke iz fizike i hemije  Nastavni listići s uputama za zadatke iz prirode  Priča „Prsten na morskom dnu“  Radni listić sa zadacima iz matematike  Evaluacijski listić za učenike |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | Računar  Internet  Bojice za izradu mape uma  Rekviziti  Termometar  Hamer papir |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | **-**Uspješno istraženi različiti izvori znanja, te grupno izrađeni i predstavljeni neumjetnički tekstovi  **-**Prikupljene informacije anketomo najinteresantnijim gradovima na primorju CG koje bi učenici najradije posjetili uz obrazloženja zašto  **-**Obrađeni statistički podaci  -Organizirana izložba učeničkih radova na temu Šareni morski svijet, mapa uma, itd.  **-**Evaluacija integrisane nastave putem evaluacijskog listića |
| **11. Opis sistema vrednovanja** | Aktivno učestvovanje svih učenika, uspješan dovršetak zadataka u skladu s dogovorenim kriterijima vrednovanja i uspješno prezentovanja neumjetničkih tekstova, te rezultata naučnog i društvenog istraživanja i izložba  60% - zadovoljavajuće  80% - uspješno  90% -izvrsno |
| **12. Evaluacija** | *sprovodi se nakon implementacije pripremljene pripreme u odnosu na zadani opis sistema vrednovanja (uz dokaze,analizu evaluacijskih listića za učenike)* |

1. **Predmet/predmeti, Vannastavna/vanškolska aktivnost**
2. **Tema** (za projekt/integrisanu nastavu/aktivnost) / **Obrazovno/ vaspitni ishod** (za predmet)
3. **Ishodi učenja** (iz službenog programa za određeni predmet)
4. **Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika)
5. **Ciljna grupa**
6. **Broj časova i vremenski period realizacije**
7. **Scenario** (strategije učenja i njihov slijed) te učenikove aktivnosti
8. **Nastavni materijali za podučavanje i učenje** (priručnici, radni listovi, skripte, PPP itd.)
9. **Potrebna materijalna sredstva** (prostor, oprema mediji, rasvjeta, laboratorijski pribor itd.)
10. **Očekivani rezultati** (seminarski rad, istraživanje, baza podataka, izrađen projekt, mapauma, izrađena prezentacija i njeno predstavljanje ..)
11. **Opis sistema procjenjivanja** (u cilju motivisanosti učenika, razvijanje samoprocjene imogućnost stvaranja plana sopstvenog učenja u kontekstu osposobljavanja za ključne kompetencije i cjeloživotno učenje)
12. **Evaluacija** (provođenje procjenjivanja ostvarenosti planiranih ishoda učenja te primjenjivosti stečenih znanja, prema definiranim kriterijima)